open-index/open-wikipedia-markdown huggingface dataset:
Berlin

**Berlin** es la sivdad mas grande i la kapitala de Almania, endemas de ser un estato (Land) ke aze parte de la federasion. Fina 1920 azía parte del estato de Brandenburgo, kuando se dechidió kriar komo un estato muevo.

El rio Spree krusa la sivdad, la kuala se topa a unos 70 Km de la frontiera kon Polonia; es la sivdad ma grande i avitada del payis, ansi komo una de las mas emportantes enel dezvelopamyento de la Union Evropea.

Berlin, una sivdad de la kuala se avla desde el syéklo XII, yegó a ser la kapitala del Reyno de Prusia i diskués del Imperio Alman, desde la unifikasion almana fina el fin de la Sigunda Gerra Mondiala. Desde 1945 fina 1946, la sivdad fue partajada en katro rejiones okupadas por las huérsas militares de los Aliados. Enel anyo 1949, la mnueva Almania Oksidentala dechidió azer de Bonn su sivdad kapitala i la Repuvlika Demokratika Almana izo al sektor oryental de la sivdad de Berlin la su kapitala. Enel anyo 1990, diskués de la Reunifikasion de Almania, todos los puederes del governo ke se topavan en Bonn se trokaron a Berlin.

La sivdad es una de las metropolis mas emportantes de Evropa, espesialmente en la kultura, la sensia, los medios de komunikasion i por dirito propio, en la politika evropea. Endemas tiene grande dezvelopamyento industrial, ma en akeyas industrias de alta teknolojiya, komo las telekomunikasiones, la optiko-elektronika, las teknolojiyas de la informasion i la komunikasion, la industria del otomobil i la bioteknolojiya. Endemas, tiene munchos muzeyos, universitas i orkestas.

## Sivdades ermanadas

## Galeria

Berlin-von Siegessaeule 108-nach O-2017-gje.jpg
Berlin-Kurfuerstendamm-236-Kranzler-2017-gje.jpg
Berlin-Kurfuerstendamm-182-Nr 56-Vuitton-Fahrrad-2016-gje.jpg
Berlin-Humboldt-Universitaet-02-2017-gje.jpg
Berlin-Zeughaus-04-2016-gje.jpg
Berlin-Denkmal fuer die ermordeten Juden Europas-18-2016-gje.jpg
Berlin-Tiergarten-22-Komponistendenkmal-Mozart-Beethoven-2016-gje.jpg
Berlin-Gendarmenmarkt-40-Konzerthaus-2017-gje.jpg
Berlin-Koepenick-08-Rathaus-2017-gje.jpg
Berlin-U-Bahnhof Dahlem Dorf-02-2016-gje.jpg


## Referensias


Kateggoría:Lokalidades de Almania
Katēggoría:Sivdades kapitalas
Katēggoría:Almania
Kateggoría:Lokalidades kon mas de 1.000.000 de moradores
Kastro (Chile)

**Kastro** es una sivdad de Chile ke se topa en la Isola de Chiloe, Rejion de Los Lagos.

Tiene 39.366 avitantes i una ekstension de 473 km2 (2002).

## Referensias


## Enlasos eksternos
* Sitio ofisial 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 10.000 moradores
Arkidiosesis de Konsepsion

La **Arkidiosesis de Konsepsion** (*[[Lingua latina|la]]*: *Archidioecesis Sanctissimae Conceptionis*, *[[Lingua kastilyana|es]]*: *Arquidiócesis de Concepción*) es una de las 5 arkidiosesis de Chile abarkando las provinsias de Konsepsion i Arauko, sumando las komunas de Rankil, Koelemu, Yumbel y Kabrero. La sede sentrala es ubikada en Konsepsion. Desde 2011, el Arsobispo es el Monsenyor Fernando Chomalí.

La suya jurisdiksion tiene 1.089.000 avitantes, una ekstension de 11.400 km2 i 52 parrokias en 2002. Fue fondada enel anyo 1563 komo diosesis i enel anyo 1939 se transforma en arkidiosesis.

## Ver endemas
* Lista de diosesis de Chile
* Sivdad de Konsepsion

## Referensias


## Enlasos eksternos
* Sitio web de la Arkidiosesis de Konsepsion 

Katēggoría:Relijion en Chile
Kateggoría:Vikipedya:Artikolos kon grafia ladina
Dio

**Dio** es el ser supremo, el kriador del olam, relasionado kon ideas i konseptos filosófikos, distinto a un ser umano o kon atributos antropomórfikos, nombres, i afilu orijin etniko. El monoteízmo es diferente del politeízmo en ke es la kreyensya en la egzistensia de varios dioses. Las relijiones monoteístas estan opozadas avyertamente al politeízmo.

Kateggoría:Relijion
Kateggoría:Monoteizmo
Kateggoría:Teolojiya
Mosku

**Mosku** (en lingua rusa: **Москва**, transliterado komo *Moskvá*) es la sivdad kapitala de Rusia i una de las dos sivdades federalas. Endemas es el sentro adminstrativo del Distrito Federal del Sentro i del oblast de Mosku, i tiene el titolo de Sivdad Eroika. Durante gran parte del syéklo XX, era la kapitala de la antika Union Sovyetika i de la Repuvlika Sosyalista Federativa Sovyetika de Rusia. Kon 10.562.099 abitantes (2010) es la sivdad mas abitada de Rusia i de la Evropa. Mosku es un emportante sentro ekonomiko. Enel anyo 2008, Mosku fue yamada la sivdad mas kostoza del mundo por treser anyo segido. Es endemas un emportante sentro politiko, kulturalo i sientifiko del payis. 

Mosku se topa a la beira del rio Moskova, ande tiene tres portos ke la linkan kon el Oseano Atlantiko, la mar Preta, la mar Kaspia i el Oseano Glasial Artiko. Endemas tiene katro ayroportos internasionalos, 9 estasiones de tréno i la red de metro.

## Akodros
### Sivdades ermanas
La sivdad de Mosku es ermanada kon las sigientes sivdades:

## Referensias


Katēggoría:Lokalidades de Rusia
Katēggoría:Sivdades kapitalas
Katēggoría:Mosku
Kateggoría:Lokalidades kon mas de 10.000.000 de moradores
Armada de Chile

La **Armada de Chile** es la parte naval i tambien konstituyente de las huérsas armadas Chilenas, kon 25.000 soldados en aktivo servisio. Fue fondada enel anyo 1818. La su fonksion es defender los enteresos i el territorio del payis en la mar. El su *slogan* en la Armada Chilena es (en lingua kastilyana) *Vencer o Morir*. La su flota esta kompuesta por 150 vapores i 52 aviones.

## Galeriya

file:Flag of Chile.svg|Bandiera Chilena
file:Naval jack of Chile.svg|La su Naval Jack
file:Chilean Naval Aviation Roundel.svg|Eskarapela
file:Coat of arms of the Chilean Navy.svg|Eskudo de la Armada Chilena


## Ver endemas
* Huérsas Armadas de Chile
* Gerra del Pasifiko

## Referensias


## Atamientos eksternos
* Sitio ofisial de la Armada de Chile 

Kateggoría:Huérsas armadas
Kateggoría:Chile
Kateggoría:Vikipedya:Artikolos kon grafia ladina
Esnoga de Madrid

La **Esnoga de Madrid** (en kastilyano *Sinagoga de Madrid*) es la esnoga i sentro de la komunita Djudia mas grande de Espanya, ke se topa en la Sivdad de Madrid.

## Ver endemas
* Djudaismo
* Esnoga
* Istorya de los Djudios en Espanya
* Relijion en Espanya

## Atamientos eksternos

*  Artículo de El País
*  Federación de las Comunidades Judías de España
*  Comunidad Judía de Madrid

Kateggoría:Vikipedya:Artikolos kon grafia ladina
Katēggoría:Esnogas
Kateggoría:Madrid
Esnoga Libertad

La **Esnoga Libertad** (en lingua kastilyana **Templo Libertad**)  es una esnoga, sentro de la komunita konservadora mas grande de la Arjentina ke se topa en la Sivdad de Buenos Ayres.

## Ver endemas
* Djudaismo
* Esnoga
* Istorya de los Djudios en Arjentina
* Relijion en Arjentina

## Atamientos eksternos

*  Sitio web de la Congregación Israelita de la República Argentina

Katēggoría:Esnogas
Kateggoría:Vikipedya:Artikolos kon grafia ladina
Talka

**Talka** es una sivdad i belediye de Chile i es la kapitala de la rejión de Maule. La sivdad fue fondada enel anyo 1742 komo *Villa San Agustín de Talca*. En 2002, la sivdad tuvo 201.797 avitantes i su komuna aktualmente tiene una ekstension de 232 km2. 

## Sivdad ermanada
*  Mérida, Venezuela

## Atamientos eksternos

* Sitio ofisial de la sivdad 

Kateggoría:Vikipedya:Artikolos kon grafia ladina
Kateggoría:Jeografia de Chile
Katēggoría:Lokalidades de Chile
Kateggoría:Lokalidades kon mas de 100.000 moradores
Universita de Budapest de Estudios Djudios

La **Universita de Budapest de Estudios Djudios** (en lingua madjar **Országos Rabbiképző – Zsidó Egyetem**) o **Országos Rabbiképző Intézet** / Seminario Teolojiko Djudio – Universita de Estudios Djudios / lingua almana: *Landesrabbinerschule in Budapest*) es una universita ke se topa en la sivdad de Budapest, Madjaristan. Fue aperturada enel anyo 1877, unas anyadas diskués de ke se kriaran los primeros seminarios para hahamim en Padova, Metz, Paris i Wroclaw. Ainda, es la eskola para hahamim mas antika ainda egzistente del mundo.

## Istorya
Los hahamim ortodoksos de Madjaristan dechidieron en kontro de una eskola para hahamim; kon el buto de parar esto, mandaron un grup verso Viena, para avlar kon el emperador Franz Josef de Ostria, ma el emperador kería la eskola i ainda dio parás para el su fraguamyénto, dando a los djudios de Madjaristan las parás ke dieron antes de la Revolusion en Madjaristan de 1848.

El 4 de Oktobre de 1877, fue aperturada la eskola enel Bulevar Nagykörút, kon una karakteristika partikolar, ke era su partajamiento del djudaismo ortodokso i la su definision komo una institusion nasionala de Madjaristan. La eskola kalía promover la asimilasion kulturala de la komunita; los elevos no solo kalían ambezar djudaismo ma endemas akseptar i dezvelopar el nasyonalizmo madjar a traverso de la lingua madjar i la kultura madjar; este movimento es konosido komo Djudaismo Neolog.

## Atamientos eksternos
* http://www.or-zse.hu

Kateggoría:Budapest
Kateggoría:Madjaristan
Kateggoría:Yeshivot
Kateggoría:Universitas de Madjaristan
Kateggoría:Istorya de los Djudios en Madjaristan
Timor Oryentala

:**''Timor Leste** amostra este artikolo. Para ver la isola kompleta ver Timor o endemas Timor Oksidentala.*

*'Timor Oryentala** o la **Repuvlika Demokratika de Timor Oryentala*' (en [[lingua tetum|tetum]]: *Republika Demokrátika Timor Lorosa'e*; en [[Lingua portuguesa|portugez]]: *República Democrática de Timor-Leste'') es un payis ke se topa al Sud-Este de Asia, el kualo esta konformado por la mitad oryentala de la isola de Timor, las isolas vizinas de Atauro i de Jaco, i endemas Oecussi-Ambeno, un enklave ke se topa al lado oksidental de la isola, ke tiene alderedor a Timor Oksidentala, ke aze parte de Indonesia. Timor Oryentala aze parte de la Komunita de Payises de Lingua Portugeza i de la Union Latina.

Yamado antes Timor Portugeza, el payis fue invadido por Indonesia enel anyo 1975, payis ke la okupó fina 1999. Diskués de un referendum de otodeterminasion kon apoyo de la ONU, se izo independyente el 20 de mayo de 2002.

## Referensias


Kateggoría:Paizes
Kateggoría:Timor Oryentala
Gran Esnoga de Bruselas

La **Gran Esnoga de Bruselas** (en lingua fransesa *Grande synagogue de Bruxelles*; en Lingua neerlandesa *Grote Synagoge van Brussel*; en Lingua ebrea *בית הכנסת הגדול של בריסל*) es la esnoga más grande de la Sivdad de Bruselas, de Beljika i es el sentro mas grande de la komunita Djudia en Evropa.

## Ver endemas
* Djudaismo
* Esnoga
* Istorya de los Djudios en Beljika
* Istorya de los Djudios en Evropa
* Relijion en Evropa
* Bruselas

## Atamientos eksternos

* Pajina web de la Gran Esnoga de Bruselas 

Katēggoría:Esnogas
Kateggoría:Vikipedya:Artikolos kon grafia ladina
Komunita de Payises de Lingua Portugeza

La **Komunita de Payises de Lingua Portugeza** (en portugez:*Comunidade dos Países de Língua Portuguesa; CPLP*) es un foro entre payises de todo el mundo ande se avla esta lingua. Los payises ke azen parte de eya azen un total de mas de 250 milyones de abitantes i okupan un territorio de unos 10.708.674 kilómetros katrados.

## Fondasion
La KPLP fue fondada enel anyo 1996 kon siete payises (Angola, Brasil, Kabo Védre, Ginea-Bissau, Mosambiko, Portugal i Santo Tomé i Prinsipe). Timor Oryentala se unió enel 2002, diskués de la su independensia de Indonesia. 
Ginea Ekvatoriala i Maurisio fueron akseptados komo observadores enel anyo 2006 i Senegal en 2008. La sede de la organisasion se topa en Lisboa.

## Referensias


## Atamientos eksternos
* Primera Oja Ofisiala de la KPLP (En Portuguez)
* Primera Oja del Sentro Virtual del Instituto Camoes de Portugal(En Portugez)

Katēggoría:Komunita de Payises de Lingua Portugeza
Katēggoría:Lingua Portugeza
Katēggoría:Organisasiones Internasionalas
Dili

**Dili** es la sivdad kapitala i la mas emportante de Timor Oryentala. Se topa en la beira norte de la isola.

## Istorya
La sivdad fue fondada por los portugezos en 1520 i en 1769 yegó a ser la mueva kapitala de la Timor Portugueza, trokando a Lifau, ke se topa enel aktualo enklave de Oecussi-Ambeno, por pueder ser destruyida por atakos de los olandezos . Durante la Sigunda Gerra Mondiala, Dili era okupaa por los japonezos. El 28 de Noviembre de 1975, Timor Oryentala deklaró la su independensia de Portugal, ma 9 diyas diskués, el 7 de Disiembre, las huérsas indonesias invadieron Dili. El 17 de Djulio de 1976, Indonesia tomo ofisialmente a Timor Oryentala, basho el nombre de Timor Timur, kon Dili komo kapitala.

Enel anyo 1991, los indonesios kavzaron la masakre de Dili, la kuala dio konosensia i apoyo internasional a la kavza por la independensia de Timor Oryentala. El 20 de mayo de 2002, Dili fue echa la kapitala del payis.

## Administrasion
La sivdad es la kapitala del Distrito de Dili, del kualo endemas azen parte la isola de Atauro i otras viyas chikas serka de la sivdad de Dili. La sivdad esta dividida en los sub-distritor de Nain Feto, Vera Cruz, Dom Aleixo i Cristo Rei, los kualos se dividen en munchos sucos, kada uno kon un *chefe de suco*. 18 de estos 26 son konsiderados urbanos. Ainda no egziste una administrasion ofisiala de la sivdad endemas del administrador del distrito, el kualo es desinyado por el governo nasional, ma el governo dechidió enel anyo 2009 trokar el status de los distritos en munisipios, los kualos van tener un alkalde i una asamblea o konsesho.

## Edukasion
En Dili se topan eskolas komo el Colégio de São José i tres eskolas internasionalas: Eskola Internasional de Dili, Eskola Internasional QSI de Dili i la Eskola Internasionala Maharlika. Endemas, la Universita Nasionala de Timor Oryentala se topa en la sivdad.

## Sivdades ermanadas
Dili esta ermanada kon:
*  Coimbra, Portugal
*  Darwin, Ostralya

## Referensias


## Atamientos eksternos

*Discover Dili 
* Union de sivdades kapitalas de lingua portugeza

Katēggoría:Sivdades kapitalas
Katēggoría:Dili
Kateggoría:Lokalidades de Asia
Kateggoría:Lokalidades kon mas de 100.000 moradores
Helsinki

**Helsinki** (en lingua finesa) o **Helsingfors** (en lingua sueka) es la sivdad kapitala i endemas la sivdad mas emportante de Finlandia. La sivdad se topa a la beira de la mar Baltika, enel sud del payis, enel Golfo de Finlandia; la sivdad aze parte de la rejión de *Uusimaa*. 

Unas 580.000 personas biven en la propia sivdad de Helsinki (31 de Októbre de 2007), i la Gran Helsinki (munisipios de Helsinki, Espoo, Vantaa i Kauniainen) tiene endjuntamente una povlasión de kaji un milyón de avitantes en total, i adisionando otros munisipios serkanos la povlasión es de alderedor de 1,3 milyones de personas; uno de cada katro finlandezos bive en Helsinki. 

Al ser la sivdad mas grande del payis, Helsinki es el sentro nasional de la sensia, la kultura, la ekonomiya i la polítika.

## Referensias


## Atamientos eksternos

* Helsinki - Priméra Oja Ofisiala de la Sivdad
* Fotos de Helsinki
* Finland Travel Community 
* GNU-FDL Fotos

Kateggoría:Vikipedya:Artikolos kon grafia ladina
Kateggoría:Sivdades kapitalas
Kateggoría:Lokalidades de Evropa
Kateggoría:Lokalidades kon mas de 500.000 moradores
Katēggoría:Finlandia
Frente Polisario

El **Polisario** o **Frente Polisario**   (en arabo:جبهة البوليساريو *Ŷabhat al Bolisariu*), akronimo de *Frente *'Po**pular de **Li**bberasion de [[Sagia el Hamra|**Sa**gía el Hamra]] i [[Rio de Oro|**Ri**o de **O*'ro]]* (الجبهة الشعبية لتحرير ساقية الحمراء و وادي الذهب *al-Ŷabha al-Ša'biyya li-Tahrir Saqiya al-Hamra' wa-Wadi al-Dahab*) es el movimento de liberasion nasionala del Sahara Oksidental ke gerreya kon el buto de amatar la okupasion echa por Marroko i lograr la independensia del puevlo saharaui.

## Atamientos eksternos
* Primera Oja del Frente Polisario en lingua kastilyana

Kateggoría:Frente Polisario
Kateggoría:Sahara Oksidental
Dragon Ball

**Dragon Ball** (en lingua japoneza **ドラゴンボール**, *Doragon Bōru*) es una serie animada japoneza kriada para la televizyón. Aze parte del jenro manga. Fue publikado orijinalmente en la revista semanal Shōnen Jump entre los anyos 1984 i 1995, edytandose luego en 42 tankōbon por Shūeisha.

Kateggoría:Dragon Ball
Kateggoría:Anime
Asamblea Nasyonala de la Repuvlika de Azerbaidjan

La **Asamblea Nasyonala de la Repuvlika de Azerbaidjan** (en lingua azeri: Azərbaycan Respublikasının Milli Məclisi) es el organo unikameral ke tiene el pueder lejislativo en Azerbaidjan. La Asamblea Nasyonala esta echa de 125 deputados, elejidos por voto universal para un periodo de 5 anyos. La Asamblea Nasyonala se topa en la kapitala, Baku.

La aktuala Asamblea Nasyonala es la suksesora del Konsesho Nasyonal de Azerbaidjan de la Repuvlika Demokratika de Azerbaidjan, la kuala egzistio durante la primera independensia de Azerbaidjan entre los anyos 1918&ndash;1920, diskues de la kolapso del Imperio Ruso ke tuvo su empesijo kon la Revolusyon Rusa de 1917.

Diskues ke Azerbaidjan fue okupado por la Armada Kolorada i fue aneksada a la Union Sovyetika en 1920, el Konsesho Nasyonal fue amatado i trokado por el Sovyet Supremo de Azerbaidjan de la resien fondada Repuvlika Sosyalista Sovyetika de Azerbaidjan.

Esta kamara egzistio fina 1991, kuando su nombre fue yamado por kurto tyempo komo el Konsesho Nasyonal, ma finalmente fue trokado a su nombre aktual kon la independensia de la Repuvlika de Azerbaidjan en 1992.

## Presidentes (Portabozes) de la Asamblea Nasyonala <br /> (Sovyet Supremo de 1991, Konsesho Nasyonal 1991&ndash;1992) de Azerbaidjan
*Elmira Gafarova 05 de Fevrero 1991 &ndash; 05 de Marso 1992
*Yagub Mammadov 05 de Marso 1992 &ndash; 18 de Mayo 1992
*Isa Gambar 18 de Mayo 1992 &ndash; 13 de Djunio 1993
*Heydar Aliyev 24 de Djunio 1993 &ndash; 5 de Noviembre 1993
*Rasul Guliyev 5 de Noviembre 1993 &ndash; 24 de Noviembre 1995
*Rasul Guliyev 24 de Noviembre 1995 &ndash; 11 de Septembre 1996
*Murtuz Alasgarov 16 de Oktubre 1996 &ndash; 24 de Noviembre 2000
*Murtuz Alasgarov 24 de Noviembre 2000 &ndash; 02 de Disiembre 2005
*Ogtay Asadov 02 de Disiembre 2005 &ndash; 29 de Noviembre 2010
***[[Ogtay Asadov]]** 29 de Noviembre 2010 &ndash; En el kargo

## Referensias

## Atamientos eksternos
* Pajina ofisiyal de la Asamblea Nasyonal de la Republika de Azerbaidjan 

Kateggoría:Politika de Azerbaidjan
Katēggoría:Azerbaidjan
Kateggoría:Baku
Kateggoría:Vikipedya:Artikolos kon grafia ladina
Universita San Sebastián

La **Universita San Sebastián** (en kastilyano: *Universidad San Sebastián*) es una universita privada en la sivdad de Santiago. Fue fondada enel anyo 1989 en Konsepsion. Tiene 12 eskolas i en eya estudian 16.000 elevos (2009). El kampus Konsepsion se topa frente a la laguna de *Las Tres Paskualas*.

## Ver endemas
* Lista de Universitas en Chile

## Referensias


## Enlasos eksternos
* Sitio ofisial 
* Sentro de Salud de la Universita 
* USS TV 
* Kanal enel Youtube 
* La Universita en Rankings de kalidad 

Katēggoría:Universitas de Chile
Kateggoría:Vikipedya:Artikolos kon grafia ladina
Universita de Santiago de Chile

La **Universita de Santiago de Chile** (**USACH**) es una universita en Santiago de Chile. La universita es fondada enel anyo 1848 i en la aktualidad tiene 7 eskolas i 18.155 elevos.

## Ver endemas
* Lista de Universitas en Chile

## Referensias


## Enlasos eksternos

* Sitio ofisial 
* Planetario de la Universita de Santiago de Chile 

Katēggoría:Universitas de Chile
Kateggoría:Vikipedya:Artikolos kon grafia ladina
Amsterdam

**Amsterdam** es la sivdad kapitala ofisiala de los Payises Bashos. La sivdad se topa entre el IJ al nord i el rio  Amstel al sudeste. Fue fondada enel syéklo XII komo una chika viya de pishkadores, ma oy endiya es la sivdad mas grande del payis i una sivdad de emportansia kulturala i de bisnes grande enel 'olam. En la sivdad biven unos 750.000 abitantes, i en la su área metropolitana se topan aproksimadamente 1,5 milyones. Amsterdam aze parte del Randstad (endjuntamente kon las sivdades de La Aya, Rotterdam i Utrecht), la kuala tiene mas de 6,5 milyones de abitantes. 

## Sivdades ermanadas
Amsterdam esta ermanada kon otras sivdades:

## 

Amsterdam-3542-Prinsengracht-vom Westerkerktoren-2008-gje.jpg|Prinsengracht
Amsterdam-3286-Prinsengracht-Brouwersgracht-2008-gje.jpg|Prinsengracht, Brouwersgracht
Amsterdam-3404-Keisersgracht 234-Pulitzers Bar-2008-gje.jpg|Keisersgracht
Amsterdam-3358-Herengracht-Panorama-2008-gje.jpg|Herengracht
Amsterdam-3480-Prinsengracht-Hausbootmuseum-Elandsgracht-2008-gje.jpg|Elandsgracht
Amsterdam-3562-Egelantiersgracht-Gaesteponton-2008-gje.jpg|Egelantiersgracht
Amsterdam-3496-Huidenstraat-Wijnwinkel-2008-gje.jpg|Huidenstraat, Wijnwinkel
Amsterdam-3610-Java-Eiland-Ausblick-2008-gje.jpg|Java-Eiland
Amsterdam-3654-Rundfahrtboote-2008-gje.jpg|Skipper
Amsterdam-3614-Java-Eiland-Bruecke-2008-gje.jpg|Sunset


## Referensias


## Atamientos Eksternos

Kateggoría:Vikipedya:Artikolos kon grafia ladina
Katēggoría:Sivdades Kapitalas
Katēggoría:Paizes Bashos
Katēggoría:Amsterdam
Kateggoría:Lokalidades kon asentamientos sefaradis
Kavayo

El **kavayo** (*Equus ferus caballus*) es un mamífero perisodáktilo de la famiya de los ékidos, komedor de yerva, de katro patas i kon garganta lunga. La kriada i uzo del kavayo por parte del ombre es konosida basho el nombre ganaderiya ekina, i se tiene echo desde el anyo 3600 a.E.K., en la rejión ke oy se konose komo Kazakistan.

Kateggoría:Ekinos
Sebastián Piñera

**Sebastián Piñera** (nasido en Santiago de Chile, el 1 de Disiembre de 1949) fue, desde el 11 de Marso de 2010, el 35° prezidente de la Repuvlika de Chile azta el 11 de marso de 2014.

## Referensias

## Atamientos eksternos

* gobiernodechile.cl - Biografiya 

Kateggoría:Politikos de Chile
Akbar el Grande

**Jalal ud-Din Muhammad**, yamado **Akbar** (en persa: جلال الدین محمد اکبر, *Jalāl ud-Dīn Muhammad Akbar*) (nasido en Umarkot, Sind, 25 de Oktobre de 1542 i muerto en Agra, Uttar Pradesh, 27 de Oktobre de 1605), era el treser imperador mogol el kualo engrandesió el su imperio a traverso de la India del Nord i Sentrala. Es yamado "el mas grande" (*akbar*, en arabo) de los grandes mogolos. El su titolo kompleto era *Al-Sultan al-'Azam wal Khaqan al-Mukarram, Imam-i-'Adil, Sultan ul-Islam Kaffatt ul-Anam, Amir ul-Mu'minin, Khalifat ul-Muta'ali Abu'l-Fath Jalal ud-din Muhammad Akbar I Sahib-i-Zaman, Padshah Ghazi Zillu'llah ['Arsh-Ashyani]*. El su ijo mas kerido era el su ijo mas chiko, Daniyal.

Anke no tenia konosensia de eskritura, tenia muncho entereso por el dezvelopamyénto de la kultura i endemas izo ke se tresladasen los eskritos de la lingua sanskrita verso otras linguas. Endemas dezvelopó la agrikultura i la ekonomiya del imperio.

Katēggoría:Imperio Mogol
Katedrala de Konsepsion

]
La **Katedral de Konsepsion** (en kastilyano: *Catedral de la Santísima Concepción*) es una katedral romano katolika ubikada en la sivdad de Konsepsion, Chile. Es uzada komo la sede de la Arkidiosesis de Konsepsion i es uno de los prinsipales templos de la Kilisia Katólika en Chile. El su konjunto arkitektóniko se kompone por el su templo, un Museo Eklesiástiko i la su Aula Magna. El su estilo de arkitektura es el Neorromániko i el Arte Moderno.

## Ver endemas
* Arkidiosesis de Konsepsion
* Istoria de Konsepsion
* UKSK

## Enlasos eksternos

* Arkidiosesis de Konsepsion 
* UKSK website 
* Katedral de Konsepsion en gcatholic.com 

Katēggoría:Katedralas katolikas
Vilayet de Concepción (Chile)

La **Provinsia de Konsepsion** (*Provincia de Concepción* en kastilyano) es una provinsia de la Rejion del Biobío en Chile, kon 912.889 avitantes, una ekstension de 3.439 km2 i una densitá de povlasiyon de 265 avitantes por km² (2002). La su kapitala es la sivdad de Konsepsion.

## Ver endemas
* Gran Concepción
* Florida
* Santa Juana

## Referensias


Katēggoría:Vilayetes de Chile
Kateggoría:Vikipedya:Artikolos kon grafia ladina
Universita de Sankore

La **Universita de Sankore**, la **Mishkita de Sankore** o la **Madrasa de Sankore** es la más aedada de las tres eskolas relijiozas ke se topan en Timbuktu, Mali, Afrika Oksidentala. Las tres mishkitas, Sankore, Djinguereber i Sidi Yahya azen parte de la konosida Universita de Timbuktu. Madrasa sinyifika "eskola" en arabo i en otras linguas lisionadas kon la relijion islamika.

El Imperio de Mali se izo kon el kontrolo de la sivdad de Timbuktu enel anyo 1270 durante el reinado del Mansa (*[[Imperio de Mali|emperador de Mali]]*) Ouali I. Alderedor del anyo 1300, una mujer tuareg, konosida por la su rikesa, dio las parás para el fraguamyento de la masdrasa de Sankore. Por modre de esto, la sivdad i sus madrasas yegaron a ser emportantes para ombres de todo el mundo musulmano.

La madrasa de Sankore fue restorada enel anyo 1581, por demanda del djuzgo prinsipalo de la sivdad, Al-Qadi Aqib ibn Umar ibn Mahmud. El kurtijo de la madrasa fraguada tenía el mismo tamanyo ke la Kaaba de La Meka, uzando una kuédra para azer las medisiones menesterozas.

## Referensias


Kateggoría:Istorya de Mali
Kateggoría:Kultura de Mali
Kateggoría:Istorya del Islam
Kateggoría:Imperio de Mali
Kateggoría:Mishkitas de Malí
Kateggoría:Madrasas
Madrasa

**Madrasa** (en arabo *mádrasa*, مَدْرَسَة , en plural *madāris*, مَدَارِس) es el nombre uzado en la kultura araba a las eskolas, relijiozas o no. En otras linguas, aze referensia a una eskola relijioza islamika.. 
  
## Uzos del biervo
El biervo **madrasa** egziste en munchas linguas de enfluensia araba, komo la lingua urdu, lingua indi, persa, turkana, lingua kurda, lingua indonesia, lingua malaya i lingua bosnia. En arabo, el biervo مدرسة sinyifika igual que *eskola* en lingua djudeo-espanyola, i es uzado para eskolas prublikas, privadas, lisés, musulmanas o no relijiozas. 

Ma afilu "madrasa" es uzado en la lingua djudeo-espanyola para azer referensia a una universita o kolej islamiko. El biervo arabo para "universita" es جَامِعَة (*djāmi'a*).

## Referensias


## Ver endemas
* Mishkita
* Ulema
* Islam
* Sharia
* Hadiz
* Hafiz
* Sheih

## Atamientos eksternos

* Educación medieval y aprendizaje en el mundo islámico (en inglés) 
* La mezquita colegial o madraza

Kateggoría:Madrasas
Kateggoría:Islam
Peking

**Pequín** (lingua kineza: 北京, pinyin: Běijīng, kinezo tradisional: *Peking*) es la sivdad kapitala de la Repuvlika Popular Kina; es endemas una de las 4 munisipalitades de la Repuvlika Popular Kina, las kualas tienen un *status* de provinsia i se topan basho el kontrolo direkto del govierno sentral. Peking es una munisipalitad desde la kriasion de la Repuvlika Popular Kina.

Es una de las sivdades mas grandes de Kina, solo avantajada por Shanghai i endemas un ponto de transporto emportante, ande yegan munchas lineas de trenos, otopistas i kaminos. Tiene un ayroporto internasional i es akseptada komo el korason kulturalo, politiko i sosyal de Kina.

## Akodros
### Sivdades ermanas
La sivdad de Peking es ermanada kon las sigientes sivdades:

Kateggoría:Vikipedya:Artikolos kon grafia ladina
Kateggoría:Sivdades kapitalas
Kateggoría:Peking
Kateggoría:Lokalidades de la Repuvlika Popular Kina
Kateggoría:Lokalidades kon mas de 10.000.000 de moradores
Partajamiento de Afrika

El **partajamiento de Afrika** es yamado al partajamiento echo por alkunos payises de la Evropa enel kontinente afrikano en los diyas del *Muevo Imperializmo*, entre la anyada de 1880 i el empesijo de la Primera Gerra Mondiala entre Fransia, Almania i el Reyno Unido, anke endemas Italia, Portugal, Beljika, Espanya i los Estados Unidos (a traverso de la fondasion de Liberia).

Este partajamiento se amató enel anyo 1885 kon los akódros de la Konferensya de Berlin echos entre los payises kolonialos de la Evropa kon el buto de kriar los sus imperios kolonialos i no yegar a una gerra por las kolonias afrikanas.

## Ver endemas
* Kolonializmo

Kateggoría:Istorya de Afrika
Kateggoría:Partajamientos politikos
Repuvlika Islamika

Una **repuvlika islamika** es un payis kon un govierno repuvlikano, ma endemas ke aze las sus leyes i normas bazado en la  Sharia, la ley islamika, ala kuala se puede dar emportansia de ley mientres ke el payis seya una repuvlika. Endemas, el pueder i la enfluensia de los shefes relijiozos islamikos es muchiguada i pueden ser mismo yamados para fonskiones politikas.

Por enshemplo, en la Repuvlika Islamika de Iran (el nombre ofisial del payis desde 1979), el presidente, el Pueder Lejislativo i la Asamblea de Ekspertos son eskojidos por voto direkto de los sitizenos, ma estos kandidatos kalen tener la lisensia de los altos relijiozos islamikos del payis. Este fákto, akseptado por las leyes del payis, da muncha emportansia i pueder a los shefes relijiozos del payis, ainda ensima de los no relijiozos. 

## Ver endemas
* Revolusion islamika
* Sharia

Kateggoría:Islam politiko
Kateggoría:Repuvlika
Kateggoría:Formas de govierno
Kateggoría:Relijion
Ilustrasion

La **ilustrasion** era una tendensia filosofika, politika i sosyala ke tuvo su empesijo en Fransia, Reyno Unido i Almania, la kuala diskués yegó a otros payises de la Evropa Oksidentala enel syéklo XVIII, el kualo es yamado por eso el "Syéklo de las luzes".

La Ilustrasion egzistió desde el Rasyonalizmo i el Empirizmo del syéklo XVII fina la Revolusion Industriala del syéklo XVIII, la Revolusion Franseza i el Liberalizmo. La ekspresion estetika de este movimento intelektualo es yamada Neo-klasisizmo. Es un movimento kulturalo ke yegó a tener grande enfluensia en la ekonomiya, la politika i la sosyeté.

Katēggoría:Edad Moderna
Katēggoría:Ilustrasion
Limonata

Una **limonata** es una bevida echa kon sumo de limon, yelo, agua i asukar. Jeneralmente es bevida yelada i guadrada en una buzyera. En payises del Medio Oryente komo Israel, es preparada la *limonana*, limonata kon ojas de na'na.

## Atamientos eksternos

*Las 5 Razones por las que Debes Beber Limonada: Los Beneficios de la Limonada 

Kateggoría:Limon
Kateggoría:Bevidas
Limon

***Citrus x limon***, el **limonero**, es un arvoliko ke krese fina 4 metros. La su fruta es el **limon** (del arabo ليمون), una fruta ke se puede komer i ke tiene un savor ázido i kon muncho parfum i ke es uzada en la kuzina. El arvole de limon tiene una madera dura, muy bushkada para lavorar. Es una meskla jenetika entre *[[Citrus medica]]* (limon fransez) i *[[Citrus aurantium]]* (portokalero amargo). Anke otros akademikos kreyen ke es el produkto de munchas mesklas entre *[[Citrus medica]]* i *[[Citrus × aurantiifolia]]*.

## Produkson
En 2013, world production of lemons (data combined with limes) was 15.2 million tonnes, led by India, Mexico and China as the main producers (table). Argentina and Brazil also had significant production (table).

## Referensias


## Atamientos eksternos

* Propiedades del limón 
* Propiedades y uso terapéutico del limón 
* Propiedades medicinales del limón 
* Limón y otros Cítricos en alimentacion.es 

Kateggoría:Frutas
Kateggoría:Plantas
Asukar

**Asukar** es el nombre komo son yamados akeyos monosakaridos i disakaridos, ke pueden ser mesklados en agua i ke toman savor dulse i se azen kristales. Ma jeneralmente tambien son yamados asukar todos los idratos de karvonio komo los polisakaridos.

Otros enshemplos son la galaktosa i la laktosa. Kuando es kayentada asukar ensima del su punto de fuzion se puede kriar  alkidé.

Kateggoría:Dulses
Shampinyon

Los fungos del jenero Agaricus son yamados **shampinyon** por modre del biervo fransez *Champignon*. Son uzados en la kuzina, anke alkunos son poisonozos.

## Karaktesistikas
Los shampinyones son konosidos por su chapeyo grande i su kolor blanka o kaji blanka.

## Atamientos eksternos

*

Kateggoría:Fungos
Gavrilo Princip

**Gavrilo Princip** (Obljaj, Bosnia i Herzegovina, 25 de Djulio de 1894 - †Terezín, Bohemia, 28 de Avril de 1918) era un nasyonalisto serbo-bosnio el kualo amortó al prins eredero de la korona de Ostria-Madjaristan, el arkiduko Franz Ferdinand i su mujer konteza Sofiya, el 28 de Djunio de 1914 en Sarajevo (Bosnia i Herzegovina).

Princip azía parte del grupo nasyonalisto serbio *Mlada Bosna* (*Djoven Bosnia*), una organizasion ke era partizante de uzar la violensia kon el buto de azer ke Ostria-Madjaristan se kitasse de Bosnia i diskués unirla kon Serbia. 

El atako organisado por Princip kavzó el empesijo de la Primera Gerra Mondiala (1914-1918) deke por esto, Ostria-Madjaristan deklaró la gerra a Serbia, afito ke izo ke por modre de las aliansas entre payises, Almania apoyasse antonses a Viena i Rusia, Fransia i Gran Bretanya apoyasen la Serbia. 

## Ver endemas
Atako de Sarajevo.

Kateggoría:Terroristos
Kateggoría:Nasionalizmo serbio
Kateggoría:Primera Gerra Mondiala
Kateggoría:Serbios
Toro Asentado

**Tatanka Iyotanka**, amijor konosido komo **Toro Asentado** (en inglez *Sitting Bull*, en lingua sioux: *Tȟatȟaŋka Iyotȟaŋka*, Grand River, oy en Estados Unidos; 1831 – ibídem, 15 de Deziembre de 1890) era un shefe aborijinalo amerikano sioux hunkpapa. 

Toro Sentado es famozo por ser el giador de 3500 sioux i cheyenne en kontro de la Sietena Armada amerikana, basho el kontrolo de George Armstrong Custer, en la batalya de Little Big Horn el 25 de Djunio de 1876, en la kuala los amerikanos pedrieron. Kuando la armada amerikana lo bushkava, Toro Asentado yevó a sus ombres a Kanada, ande se kedaron fina 1881. En este anyo tornó a Estados Unidos kon el buto de azer la paz i eskapar las gerras. Ansina, la Armada Amerikana le dio respekto.

En lingua sioux, *Tatanka Iyotanka* sinyifika «Bisonte Macho Asentado». El nombre de *Toro Asentado* yegó a la lingua djudeo-espanyola desde la lingua kastilyana i esta de la tresladasión en inglez, *Sitting Bull*, deke *bull*, endemás de sinyifikar *toro*, es uzada para yamar a los machos de animales paresidos a las vakas, komo el bizon.

## Ver endemas

* Djerónimo
* Black Hawk (Shefe)
* Little Beard
* Little Wolf
* War Eagle
* White Bull
* Shefe Pontiac
* Osceola


## Atamientos eksternos
* Nacionesindias,com: Historia y cultura de los indios norteamericanos, líderes, areas culturales, etc. 
* Toro Sentado en Biografías y vidas 

Kateggoría:Istorya de Kanada
Kateggoría:Shefes aborijinalos de Amerika del Nord
Kateggoría:Sioux
Kateggoría:Estadounidenses
Kateggoría:Amerindianos
Steve Jobs

**Steven Paul Jobs** (24 de Fevrero de 1955 - 5 de Oktobre de 2011), konosido komo **Steve Jobs** era un bisnesman de Estados Unidos, presidente de Apple Inc. i una de las más emportantes personas de la industria informatika.

Endjuntamente kon el ko-fondador de Apple, Steve Wozniak, Jobs ayudó al dezvelopamyénto de la informatika, al empesijo de la anyada de los '70. En los anyo '80, kon **'Apple**, Jobs yegó a ser uno de los primeros en dezvelopar la emportansia komersiala de los sistemas de Interfaz Gráfika de Usador (GUI).

Kateggoría:Informatikos
Kateggoría:Estadounidenses
Hugo Chávez

**Hugo Chávez Frías**, nasido en Sabaneta (Barinas) el 28 de Djulio de 1954 i muerto el 5 de Marso de 2013, era el prezidente de Venezuela desde el 2 de Fevrero de 1999 fina el diya de la su muerte. Era konosido en todo el 'olam por la "Revolusiyon Bolivariana" ala kuala dio empesijo i las sus aliansas kon Iran, Kuba i Belarus.

Provieno de una famiya de klase media de Barinas, Chávez se konvirtió en un ofisial de karrera del ejérsito; al estar en kontra del sistema politiko venzolano i dentro de las huersas armadas, hue partisipante en el Pacto de Punto Fijo, fundo el klandestino Movimiento Bolivariano Revolucionario 200 (MBR-200) a empesijos de la anyada de los 80.

## Biografia
Hugo Rafael Chávez Frías hue el sigundo de los seis hijos del matrimonio de Hugo de los Reyes Chávez i Elena Frías, ambos maestros de educasion primaria. Kresio en el ambiente de un chiko kazal del yano venezuelano. A su korta edad, los sus padres le konfiaron su krianza a su nona paterna, Rosa Inés Chávez. Desde marnsebo se afisionó al béisbol, el kual practikó más adelante. Hue monaguiyo i poseíya inklinaciones por la pintura, la múzica, la eskritura kreativa i el teatro.

## Referensias


Kateggoría:Nasidos en 1954
Kateggoría:Finados en 2013
Kateggoría:Prezidentes de Venezuela
Nasionalizmo

El **nasionalizmo** es una doktrina politika la kuala defiende los valores komo el kudio de la identidad nasyonala, la independensia i las tradisiones i semboles en todos los aspektos i la leyaltad a la nasyon propia.

## Ver endemas
*Nasyonalizmo turko
*Zionizmo
*Nasyonalizmo grego

Kateggoría:Nasyonalizmo
Djainizmo

El **Djainizmo** es una relijion india fondada enel syeklo VI por *[[Mahāvīrá]]*. El Djainizmo esta opozado al induizmo de los *brāhmanas* i no aksepta la autoridad de los *Vedas*.

Oy endiya, el djainizmo se topa en la India oryentala (Bengala i Mysore), sentrala-oksidentala (Rajastan, Maharastra, Gujarat) i oksidentala. 

## Atamientos eksternos
* Jainism Global Resource Center
* Jain University
* Jian Gyan

Katēggoría:Djainizmo
Katēggoría:Relijion
Katēggoría:Transteizmo
Katēggoría:Relijion en la India
Kateggoría:Vikipedya:Artikolos kon grafia ladina
Papás

El **Papás** es el obispo de Roma i shefe espiritualo de la Iglesia Katolika ansina komo el shefe de estado de la Sivdad del Vatikano.

## Etimolojiya
El biervo viene del latín *papas* i este del grégo *πάππας* (páppas), el kualo sinyifika 'padre'. Endemas se dize ke el akronim de *Petri Apostoli Potestatem Accipiens*, ke kere dezir en lingua latina "Ken suksede a el Apóstol Petrus".

## Ver endemas
* Lista de Papás

Kateggoría:Kilisia Katolika
Kateggoría:Papás
Konfusianizmo

El **konfusianizmo** (Kinezo tradisional: 儒學, pinyin Rúxué) es el kondjunto de doktrinas relijiozas i etikas kriadas por Konfusio. El su nombre en lingua kineza puede tresladarse komo "Eskola de los ke meldan". El konfusianizmo krio una grande enfluensia en la kultura de Kina, Korea, Vietnam i Djapon. Los prinsipios de la filosofiya konfuziana konforman los Katro Livros.

Era la relijion ofisiala de Kina fina 1912, kuando la Repuvlika fue kriada.

## Atamientos eksternos

* Los Cuatro Libros 
* News.BBC.co.uk («Las ideas del filósofo regresan a la China de hoy, con la aparición de escuelas que enseñan su pensamiento») 
* Confucio en su búsqueda del Dao se encuentra con Lao Zi 

Katēggoría:Konfusianizmo
Katēggoría:Relijion
Katēggoría:Filosofiya
Katēggoría:Relijion kineza
Katēggoría:Relijion en Kina
Kateggoría:Vikipedya:Artikolos kon grafia ladina
Manmohan Singh

El **Dr. Manmohan Singh** (nasido el 26 de Sietembre de 1932 - 26.12.2024) es el aktualo Primer ministro de la India i aze parte del Partito del Kongreso. Diskués de la viktoria en las eleksiones de 2004, tomó kontrolo del govierno diskués ke la presidenta de este partito, Sonia Gandhi, bivda de Rajiv Gandhi, polítiko amortado enel anyo 1991, deshara el govierno por modre de las krítikas echas por alkunos sektores polítikos por ser de orijin no-Indio (nasida italiana).   

Antes de yegar al govierno de India, Singh fue yamado por el FMI para ser Ministro de Finansas de la India en 1991 fina 1996. 

## Atamientos eksternos

Kateggoría:Politikos de la India
Kateggoría:Primeros ministros de la India
Kateggoría:Sihes
Konsilyo Reprezentativo de las Institusyones Djudias de Fransia

El **Konsilyo Reprezentativo de las Institusyones Djudias de Fransia** (en lingua fransesa *Conseil Représentatif des Institutions juives de France*) es la organizasion ke agrupa a las diferentes komunitas djudias de Fransia.

El 20 de Novembre de 2004, el CRIF demandó del governo fransez defensa en kontro de las transmisiones del kanal de televizyón libanezo Al-Manar TV, el kualo amostrava filmos antisemititikos. Poko diskués, el governo fransez kitó la lesensia a Al-Manar TV para difunzar en Fransia. El CRIF está opozado a la beatifikasiyon del papás Pius XII, deke munchos istoriadores i akademikos no akódran kon la istorya ke dize ke izo eshuérsos grandes para salvar los djudios. 

## Presidentes del Konsilyo
# Léon Meiss, 1944–1950
# Vidal Modiano, 1950–1969
# Ady Steg, 1970–1974
# Jean Rosenthal, 1974–1976
# Alain de Rothschild, 1976–1982
# Théo Klein, 1983–1989
# Jean Kahn, 1989–1995
# Henri Hajdenberg, 1995–2001
# Roger Cukierman, 2001–2007
# Richard Prasquier, 2007–2013

## Referensias


## Atamientos eksternos
* Priméra Oja de la CRIF

Kateggoría:Komunitas djudias
Kateggoría:Fransia
Kateggoría:Organizasiones djudias
Tokio

**Tokio** (en japonezo 東京都, Tōkyō-to, *kapitala del Oryente*) es la sivdad kapitala de fakto de Japon, topada enel sentro-este de la isola de Honshu.

Tokio es oy endiya la sivdad mas povlada del mundo, kon unos 38 milyones de avitantes, anke el Instituto Mondial de Povlasion muchigua ke enel anyo 2020 Mumbai (India) pasará a ser la sivdad mas grande del mundo.

## Etimolojia
Anke el nombre *Tokio* puedería ser romanizasiyon mas apropiada del nombre orijinalo, el nombre de la sivdad es *Tokio* en djudeo-espanyol, kastilyano, almán, neerlandez i esperanto, entre otros. En inglez i otras es uzado "Tokyo", anke antes en esta lingua era uzado *Tokio*. Otros nombres antikos de la sivdad son *Tokei*, *Edo* i *Yedo*.

**Tokio** tiene tres sinyifikados jeografikos:

# Prefektura de Tokio: Es el govierno de la rejion. Tiene una povlasion de 13.157.428 avitants i una ekstension de 2.186,9&nbsp;km².
# Anke no egziste una munisipalidad yamada Tokio, la sivdad de Tokio komo era konosida enel anyo 1943, es la sivdad mas grande i endemas la kapitala de Japon, kon una povlasion de 9.134.688 avitantes i una ekstension de 621,3&nbsp;km².
# La rejion metropolitana de la rejion al sud de Kantō en la kuala se topan Tokio i otras tres prefekturas, ke se kreye es la rejion metropolitana mas grande del olam. Endjutamente, las katro prefekturas tienen una povlasion de 35.418.366 avitantes i una ekstension de 13.555,8&nbsp;km².

## Transporto
* *[[Ayroporto]]s :* Ayroporto Internasional de Narita, Ayroporto Internasional de Tokio (Ayroporto Haneda).
* *[[Gara]]s:* Gara de Akihabara, Gara de Ikebukuro, Gara de Shibuya, Gara de Shinagawa, Gara de Shinjuku, Gara de Tokio i Gara de Ueno.

## Akodros
### Sivdades ermanas
La sivdad de Tokio es ermanada kon las sigientes sivdades :

## Referensias

## Atamientos eksternos

Kateggoría:Vikipedya:Artikolos kon grafia ladina
Katēggoría:Sivdades kapitalas
Kateggoría:Lokalidades de Asia
Katēggoría:Japon
Kateggoría:Lokalidades kon mas de 10.000.000 de moradores
Johann Sebastian Bach

**Johann Sebastian Bach** (21 de Marso de 1685 - 28 de Djulio de 1750) era un organisto i kompozador alman de muzika akademika evropea del periodo barroko, miembro de una de las famiyas de muzikos mas afamadas de la istorya.

Entre las sus ovras zon konosidas los *Konsyertos de Brandeburgo* BWV 1046-1051 (1721), la *Misa en si menor* BWV 232 (1724-1748) i la *Pasion asigun San Mateo* BWV 244 (1727).

## Atamientos eksternos
* Misa en si menor BWV 232 (en)
* Clavier-Übung IV BWV 988 (en)
* la Pasión asigun San Mateus BWV (de, en, fr, es, he, it, ja, sw, pt, hu, ru, sv, id, ca, zh)

Kateggoría:Almanes
Katēggoría:Musikos de Almania
Katēggoría:Musika Barroka
Katēggoría:Musika klasika
Katēggoría:Luteranos de Almania
Ludwig van Beethoven

**Ludwig van Beethoven** (1770-1827), kompozador almán de musika akademika, uno de los mas grandes i admirados musikos de toda la istorya. Es konsiderado el primer kompozador ke mudó del Klasisizmo al Romantisizmo. Entre las sus ovras son konosidas la *[[Muevena Sinfoniya]]*, la kuala fue establesida komo el Imno de la Union Evropea (UE).

## Atamientos eksternos

Katēggoría:Kompozadores
Katēggoría:Musikos de Almania
Katēggoría:Musika klasika
Wolfgang Amadeus Mozart

**Wolfgang Amadeus Mozart** (nasido komo **Johannes Chrysostomus Wolfgangus Theophilus Mozart**, Salzburgo, Ostria, 1756 - †Viena, 1791) era un kompozador i tanyedor de piano Ostriano (anke la sivdad de Salzburgo era un arkiobispato independiente enel Sakro Imperio Romano), maestro del Klasisizmo, konsiderado komo uno de los musikos kon mas enfluensia i konosido de la istorya. 

La su ovra se topa en todos los jeneros musikalos de su epoka i esta konformada por mas de 600 kriasiones, la majorita akseptada komo ovras maestras de la musika sinfonika , konsertos, musika de kamara, de piano, opera i musika de koros.

Desde la su chikez en Salzburgo, Mozart amostró una kapachitá prodijioza enel kontrolo de los instrumentos musikalos de teklado i del violin. Kon solo 5 anyos ya era konosido i admirado por las famiyas realas evropeas.

## Atamientos eksternos

Katēggoría:Musikos de Ostria
Katēggoría:Kompozadores
Katēggoría:Musika klasika
Mahmoud Ahmadinejad

**Mahmoud Ahmadineyad** (en lingua persa, محمود احمدی ‌نژاد) (Aradan, Iran, 28 de Oktobre de 1956) es un injeniero de ideolojiya konservadora islamika, i el aktualo presidente de la Repuvlika Islamika de Iran desde el 2 de Ogusto de 2005.

## Atamientos eksternos

* Biografía en Fundación CIDOB 
* Blog personal de Mahmud Ahmadineyad (en farsi).

Kateggoría:Presidentes de Iran
Kateggoría:Negadores del Olokósto
Kateggoría:Goviernantes de Iran
Mao Tse-tung

**Mao Tse-tung** (kinezo simplifikado 毛泽东; kinezo tradisional 毛澤東; pinyin Máo Zédōng) era un politiko, i poeta kinezo (Shaosan, Hunan, 26 de Disiembre de 1893 – Peking, 9 de Sietembre de 1976). Era uno de los fondadores enel anyo 1921 del Partito Komunista de Kina. Organizó una revolta entre los lavorantes de la tierra i un alevantamiento en Hunan, ama sin reushitá. Diskués, impozó los sus kriterios ariéntro del partito, tomando el kontrolo del movimento komunisto enel anyo 1935. Enel anyo 1949, diskués de una lunga gera interna, deklaró la Repuvlika Popular Kina.

Yegó a ser presidente del *[[Politburó]]* del Partito Komunista de Kina desde 1943 i presidente del Komité Sentralo del Partito Komunista de Kina desde 1945, fina la su muerte. Mao dezvelopó un marxizmo-leninizmo konosido komo maoizmo, paresido ala ideolojiya politika del stalinizmo; endemas, mientres kontroló Kina, trokó en kolektiva la agrikultura mientres izo el Gran Salto Adelántre. Kió i diskués amato la aliansa kon la Union Sovyetika i la Revolusion Kulturala.

Mao es konosido komo el kriador de una Kina unifikada, en paz i sin kontrolo de otros payises por primera vez desde la Gerra del Opio; anke kon munchas kritikas por la fambre entre 1958–1961 i por la violensya afitada durante la Revolusion Kulturala.

Kateggoría:Kinezos
Kateggoría:Komunistos
Kateggoría:Maoistos
Kateggoría:Politikos kinezos
Kwame Nkrumah

**Kwame Nkrumah** (Nkroful, 21 de Sietembre de 1909 - Bukureshti, 27 de Avril de 1972) era uno de los poltikos mas emportantes de la independensia de Ghana. Ambezó en Evropa i Amerika, ande krió varios movimentos panafrikanistos, d'akódro kon los menesteres de sus amigos elevos i aziendo eshuérsos por los diritos de los payises de Afrika de tener un payis. 

Fue endemas el lo primer presidente de Ghana (1960), ande dezvelopó una rejima sentralista, unipartidista, de siédra i panafrikanista. En 1966, mientres vijitava Peking, fue kitado del pueder i diskués arrondjado a Ginea; se kreye fue organisado por la CIA.

Fondó el Partito de la Konvension del Puevlo kon el buto de konsigir la independensia mientres azían revoltas en los kaminos i protestas en las sivdades, por las kualas fue yevado ala prizión varias veses. Su kreyensia era en un sosyalizmo moderado en Afrika, el kualo akseptava el kapitalizmo kon el kualo tenian syéklos enel imperializmo. Se izo aliado de la Kina de Mao. Komo shefe de estato de la mueva Repuvlika de Ghana, dezvelopó la kriasion de industrias enel payis, profitandosen del komersio del kakao. En sus ovras, siempre avló de la brega de klasas i el menester de los afrikanos de deshar ser kolonias de otros payises.

## Referensias


Kateggoría:Presidentes de Ghana
Kateggoría:Panafrikanistos
Shintoizmo

El **Shintoizmo** (Lingua djaponeza: 神道, Shintō, *el kamino de los dioses*) es el kondjunto de kreyensyas ke egzisten en las isolas ke konforman Djapon desde munchos anyos trás. Son kreyensias ke azen referensia a la fekundidad, los ritos del lavoro de la tierra i a los muertos, endemas de unas divinidades yamadas kami o espiritos de la natura. Alkunos son poko konosidos, mientres ke otros, komo por enshemplo, Amaterasu, la diosa del Sol. Oy endiya, la relijion esta partajada entre un shintoizmo lisionado a la Famiya Imperiala Djaponeza i otro mas serkano a los Jinja i a las kazas.

## Atamientos eksternos

* Fundación Shinto en el Reino Unido 
* Shinto Online Netwrok Association 
* Shinto
* Encylopedia of Shinto

Kateggoría:Shintoizmo
Kateggoría:Relijion
Kateggoría:Relijion en Djapon
Kateggoría:Vikipedya:Artikolos kon grafia ladina
Linus Torvalds

**Linus Benedict Torvalds** (nasido el 28 de Disiembre de 1969 en Helsinki, Finlandia) es un injenier de software finlandezo. 

Es konosido deke dezvelopó la primera versiyon de Linux, kernel de sistem de operasion bazado enel prodjekto GNU (mal yamado sistem de operasion *Linux*). Oy endiya koordina el prodjekto.

## Atamientos eksternos

Katēggoría:Informatikos
Katēggoría:Linux